**О Д Г О В О Р**

на пратеничко прашање од пратеникот Маринела Тушева поставено

на 57-та седница на Собранието на Република Македонија

одржана на 28 мај 2009 година

Распределбата на средствата од Буџетот на Република Македонија, наменети за финансирање на програмски активности на здруженија граѓани и фондации, се врши согласно Законот за извршување на Република Македонија.

Создавањето на поповолни услови за финансиска одржливост на граѓанскиот сектор е една од стратешките цели предвидени во Стратегијата за соработка на Владата со граѓанскиот сектор со Акциски план за спроведување (2007-2011), усвоена од Владата во јануари 2007 година.

Заради обезбедување на транспарентност, определување на основни организациски критериуми и ефикасно следење на финансиската подршка на здруженија на граѓани и фондации од страна на Владата на Република Македонија и органите на државната управа, како и зголемувањето на отчетноста во користењето на доделените средства од страна на здруженијата на граѓани и фондации, Владата на Република Македонија во октомври 2007 година усвои Кодекс на добри практики за финансиска поддршка на здруженија на граѓани и фондации ("Службен весник на Република Македонија " бр. 130/07).

Владата на Република Македонија во јануари 2009 година донесе Прогрграма за финансирање на програмските активности на здруженија на граѓани фондации за 2009 година ("Службен весник на Република Македонија "

бр.3/09), со која се утврдуваат приоритетни цели и видот на финансирање - грантови за програми (проекти) на здруженија на граѓани и фондации.

Исто така, Владата на Република Македонија, во февруари 2009 година донесе Одлука за критериумите и постапката за распределба на средствата за финансирање на програмските активности на здруженијата на граѓани и фондации од Буџетот на Република Македонија ("Службен весник Република Македонија " бр.23/09), со која се утврдуваат основните организациски и посебните програмски критериуми, како и постапката за распределба на средства за финансирање на програмски активности на здруженија на граѓани и фондации од Буџетот на Република Македонија.

Основни организациски критериуми кои треба да ги исполнуваат здруженијата на граѓани и фондации корисници на средства од Буџетот Република Македонија, согласно член 3 од Одлуката се:

-Да се регистрирани според Законот за здруженија на граѓани и фондации;

- Да спроведуваат активности од минимум една година;

- Да се занимаваат со активности и проекти од јавен интерес и

- Да не добиле средства или поднеле пријава од/до друг орган на државната управа или други извори за иста намена и активности за поднесуваат пријава, а што би значело двојно финансирање на истите активности од различни извори.

Проценка на квалитетот на проектите на здруженија на граѓани и фондации согласно член 4 од Одлуката, се врши врз основа на следните посебни програмски критериуми:

|  |  |
| --- | --- |
| Области | Максимум бодови |
| 1. Организациска структура и ресурси | 30 |
| 1.1. Дали здружението на граѓани и фондација има потребна организациска структура и човечки ресурси за спроведување на проектот (вработени, активни волонтери, хонорарно ангажирани лица) | 10 |
| 1 .2. Дали здружението на граѓани и фондација располага со канцелариски простор и техничка опрема за спроведување на проектот | 10 |
| 1.3. Дали годишниот буџет на здружението на граѓани и фондација за последната календарска година ја надминува висината на грантот | 10 |
| 2. Мрежно работење и соработка | 10 |
| 2.1. Дали здружението на граѓани и фондација во последните 3 години реализирале проекти во соработка | 10 |

|  |  |
| --- | --- |
| **со други грагански организации или органи на државната управа** |  |
| **3. Квалитет на проектот** | 60 |
| **3.1. Колку општата цел на проектот ќе придонесе кон реализацијата на дадената приоритетна цел** | 10 |
| **3.2. Дали целта на проектот е јасно определена****3.3. Дали целната група е соодветно определена** | 1010 |
| **3.4. Дали спроведувањето на активностите доведуваат до остварување на предвидените резултати во проектот** | 10 |
| **3.5. Дали планот за спроведување е јасен и остварлив** | 10 |
| **.6. Дали предложениот финансиски план е реален (описот на трошоци по категории и позиции соодветствува на пазарните цени)** | 10 |

Секоја област од посебните програмски критериуми се вреднува од 1, 5 или 10 бодови, со следното значење: 1-не; 5-делумно и 10-да.

Владата на Република Македонија - Генералниот секретаријат во дневните весници и на интернет страницата на Одделението за соработка невладини организации њњњ.нвосоработка.гов.мк објавува оглас финансиска поддршка на здруженија на граѓани и фондации, а Одделението за соработка со невладини организации во Генералниот секретаријат врши административна обработка на пријавените проекти од граѓанските организации.

Средствата наменети за финансирање на програмските активности на здруженија на граѓани и фондации планирани во Буџетот на Република Македонија се распределуваат врз основа на Одлука на Владата на Република Македонија на предлог на Комисија за распределба на финансиски средства наменети за финансирање на програмските активности на здруженијата на граѓани и фондации од Буџетот на Република Македонија.